લગ્નને દિવસે ભાઈ સગા સંબંધીઓ અને મિત્રો સાથે મામેરું લઈને આવે છે. એક છાબમાં સોનાના મોંઘા આભૂષણો અને બહેન તથા ભાણી માટે કિંમતી વસ્ત્રો છે. ભાઈને મામેરું લઈને આવતા બહેન ભાઈનું મંડપમાં તિલક ચાંદલા સાથે સ્વાગત કરવા અને આરતી ઉતારવા જાય છે. ભાઈ નમ્રતાથી કહે છે, – ‘જો તારે પૂજઆને આરતી ઉતારવી હોય તો આ છાબની ઉતાર. આ તેના પ્રતાપે જ હું અહીં આવેલ છું બાકી તારે માટે તો હું એક મામૂલી નોકરથી વધુ કંઇ નથી.’